HR
23.5.2022.
Službeni list Europske unije
C 207/25
Presuda Općeg suda od 30. ožujka 2022. – Air Canada/Komisija (Predmet T-326/17) (1) („Tržišno natjecanje – Zabranjeni sporazumi – Tržište zračnog prijevoza tereta – Odluka kojom se utvrđuje povreda članka 101.
UFEU-a, članka 53.
Sporazuma o EGP-u i članka 8.
Sporazuma između Zajednice i Švicarske o zračnom prometu – Usklađivanje elemenata cijene usluga zračnog prijevoza tereta (dodatna naknada za gorivo, dodatna naknada za sigurnost, plaćanje provizije za dodatne naknade) – Razmjena informacija – Komisijina teritorijalna nadležnost – Prava obrane – Nepostojanje nove obavijesti o preliminarno utvrđenim činjenicama u postupku – Jedinstvena i trajna povreda – Povlačenje zahtjeva za primjenu pokajničkog programa – Neograničena nadležnost”) (2022/C 207/33) Jezik postupka: engleski Stranke Tužitelj: Air Canada (Saint-Laurent, Québec, Kanada) (zastupnici: T. Soames, I. Z. Prodromou-Stamoudi, odvjetnici, i J. Joshua, barrister)
Tuženik: Europska komisija (zastupnici: A. Dawes i H. Leupold, agenti, uz asistenciju G. Peretza, QC)
Predmet Zahtjev na temelju članka 263.
UFEU-a za, u biti, poništenje Odluke Komisije C (2017) 1742 final od 17. ožujka 2017.
o postupku na temelju članka 101.
UFEU-a, članka 53.
Sporazuma o EGP-u i članka 8.
Sporazuma između Europske zajednice i Švicarske Konfederacije o zračnom prometu (predmet AT.39258 – Zračni prijevoz tereta), u dijelu u kojem se odnosi na tužitelja i, podredno, ukidanje novčane kazne koja mu je izrečena ili smanjenje njezina iznosa.
Izreka 1.
Poništavaju se članak 1. stavak 1. točka (a), članak 1. stavak 2. točka (a), članak 1. stavak 3. točka (a) i članak 1. stavak 4. točka (a) Odluke Komisije C (2017) 1742 final od 17. ožujka 2017.
o postupku na temelju članka 101.
UFEU-a, članka 53.
Sporazuma o EGP-u i članka 8.
Sporazuma između Europske zajednice i Švicarske Konfederacije o zračnom prometu (predmet AT.39258 – Zračni prijevoz tereta), u dijelu u kojem se utvrđuje sudjelovanje društva Air Canada u elementu jedinstvene i trajne povrede koji se odnosi na odbijanje plaćanja provizija za dodatne naknade.
2.
Novčana kazna izrečena društvu Air Canada u članku 3. točki (a) Odluke C(2017) 1742 final određuje se u iznosu od 17 952 000 eura.
3.
Tužba se u preostalom dijelu odbija.
4.
Europska komisija snosit će vlastite troškove i trećinu troškova društva Air Canada.
5.
Društvo Air Canada snosit će dvije trećine vlastitih troškova.
(1)
SL C 239, 24. 7.
2017.